Il-Kunsill illum adotta konklużjonijiet dwar l-Opinjoni tal-Kummissjoni dwar l-applikazzjoni tal-Bożnija-Ħerzegovina għas-sħubija fl-Unjoni Ewropea. L-Opinjoni tal-Kummissjoni, maħruġa fid-29 ta' Mejju, tipprovdi pjan direzzjonali komprensiv għal riformi biex jiggwidaw u jappoġġaw il-pajjiż fi triqtu lejn l-integrazzjoni fl-UE. Fil-konklużjonijiet tiegħu, il-Kunsill jilqa' l-Opinjoni tal-Kummissjoni u jħeġġeġ lill-korpi eżekuttivi u leġislattivi fil-livelli kollha tal-gvern biex jibdew jindirizzaw il-prijoritajiet ewlenin identifikati fl-opinjoni, f'konformità mal-aspirazzjonijiet leġittimi taċ-ċittadini tal-Bożnija-Ħerzegovina biex timxi 'l quddiem lejn l-Unjoni Ewropea. Konklużjonijiet tal-Kunsill dwar l-Opinjoni tal-Kummissjoni dwar l-applikazzjoni tal-Bożnija-Ħerzegovina għas-sħubija fl-Unjoni Ewropea Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa